ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_\_\_ din \_\_\_\_\_\_\_\_2023

# RAPORT DE SPECIALITATE

la proiectul de hotărâre privind atestarea apartenenței la domeniul public

al Municipiului Câmpulung Moldovenesc a unui imobil

Cu privire la proiectul de hotărâre privind atestarea apartenenței la domeniul public al Municipiului Câmpulung Moldovenesc a unui imobil, facem următoarele precizări:

Comisia specială care are ca atribuții întocmirea și actualizarea inventarului bunurilor ce alcătuiesc domeniul public și privat al municipiului Câmpulung Moldovenesc numită prin Dispoziția primarului municipiului Câmpulung Moldovenesc nr. 169 din 26.06.2020, a analizat bunul care face obiectul acestui proiect de hotărâre și propune atestarea apartenenței acestuia la domeniul public al municipiului.

Atestarea apartenenței la domeniului public a terenului este necesară pentru înscrierea în cartea funciară a dreptului de proprietate în favoarea Municipiului Câmpulung Moldovenesc – domeniul public.

Imobilul care face obiectul proiectului este situat în intravilanul municipiului – str. Sirenei nr. 3B, are categoria de curți-construcții și o suprafața totală a terenului de 1028 mp formată din: parcela 1CC în suprafață de 382 mp identică cu parcela 4493 din CF 34740 Câmpulung Moldovenesc, parcela 1CC în suprafață de 393 mp identică cu parte din parcela 339/11 din CF 34741 Câmpulung Moldovenesc și parcela 1CC în suprafață de 253 mp identică cu parte din parcela 339/12 din CF 34741 Câmpulung Moldovenesc.

Clădirea grădiniță, S+P+1, cu o suprafață construită la sol de 371 mp, este executată din zidărie în anul 1970 și modernizată în anul 2016 și identificată cadastral prin construcția C1 înscrisă în CF 34740 Câmpulung Moldovenesc.

Asupra imobilului s-au efectuat lucrări de reabilitare, în acest sens fiind emisă autorizația de construire nr. 26 din 12.04.2016 pentru reabilitare imobil și amenajare sediu grădiniță.

În acest imobil funcționează Grădinița cu program prelungit ”Casuța piticilor” Câmpulung Moldovenesc.

Urmare a atestării apartenenței la domeniul public se va înscrie în cartea funciară dreptul de proprietate în favoarea Municipiului Câmpulung Moldovenesc – domeniul public și se va realiza, într-o etapă ulterioară, completarea Inventarului domeniului public, conform cu prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare.

Cu argumentele mai sus menționate, proiectul de hotărâre este oportun și necesar.

|  |  |
| --- | --- |
| Director executiv adjunct,  Istrate Luminița | Serviciul patrimoniu,  Șef serviciu,  Niță Marcela Luminița  Nuțescu Gabriela Elvira |